Berberjordekorn

Berberjordekorn (Atlantoxerus getulus) er en marklevende ekornart.

Kroppen er 16–22 cm lang og den buskete halen omtrent like lang. Ryggsiden er gråbrun eller mørkebrun med to hvite striper på sidene og en litt mørkere stripe midt på ryggen. Buken er lysegrå, og halen har svarte og grå langsgående striper. 

Den er dagaktiv og lever i kolonier, der individene bygger bol under steiner. Arten lever i åpent terreng og på steinete steder, ofte med spredt vegetasjon av einer, sandaraksypress og argantre. Utbredelsen omfatter vestlige Nord-Afrika i Vest-Sahara, Marokko og et lite område i Algerie. Her finnes arten fra kysten opp til 4165 moh. i Atlasfjellene. Den er også innført til Fuerteventura på Kanariøyene.

Berberjordekornet er den eneste arten i slekta Atlantoxerus. Den tilhører stammen Xerini, som har flest arter i Afrotropis. 

 Litteratur 



 Eksterne lenker 

miniatyr|venstre|Berberjordekorn

Kategori:Ekornfamilien
Kategori:Pattedyr formelt beskrevet i 1758
Kategori:Dyr formelt beskrevet av Carl von Linné